laion/Wikipedia-Exotic huggingface dataset:
თურქეთის საფეხბურთო სუპერლიგა

თურქეთის საფეხბურთო სუპერლიგა (თურქ. Süper Lig) — პროფესიონალური საფეხბურთო ლიგა თურქული კლუბებისთვის. წარმოადგენს თურქეთის უმაღლეს საფეხბურთო ლიგას. ჩემპიონატი დაარსდა 1959 წელს და მასში მონაწილეობას იღებს 18 გუნდი. სუპერლიგის ისტორიაში ყველაზე წარმატებული კლუბია სტამბოლის „გალათასარაი“, რომელმაც 21-ჯერ მოიგო ტურნირი. მოქმედი ჩემპიონია სტამბოლის „გალათასარაი“. ლიგა შეიქმნა 1959 წელს, ქვეყნის რამდენიმე რეგიონული ლიგის გაერთიანების შედეგად. ყოველი ახალი სეზონი იწყება აგვისტოს ბოლოს და მთავრდება მაისში. ზამთრის შესვენება გრძელდება დეკემბრის ბოლოდან იანვრის დასასრულამდე. ჩემპიონატი ტარდება 2 წრედ, ყოველი გუნდი თამაშობს მეტოქესთან 2 შეხვედრას, ერთს სახლში და მეორეს გასვლაზე. ჩემპიონი და ვიცე-ჩემპიონი იღებს უფლებას ითამაშოს უეფა-ს ჩემპიონთა ლიგაზე, მესამე და მეოთხეადგილოსანი გუნდები ითამაშებენ უეფა-ს ევროპა ლიგაზე. 2005 წლიდან ჩემპიონატის სპონსორი გახდა მობილური კავშირგაბმულობის კომპანია «Turkcell» და ლიგას დაერქვა «Türkcell SuperLig». 2010 წლის 12 აგვისტოს, ჩემპიონატის სპონსორი საბუკმეკერო კომპანია «Spor Toto» გახდა და ჩემპიონატის ოფიციალური სახელწოდება დღესდღეობით არის «Spor Toto Süper Lig». სუპერლიგის დაარსებიდან დღემდე, ჩემპიონის ტიტული მხოლოდ 5-მა კლუბმა მოიგო, ესენია: „გალათასარაი“, „ფენერბახჩე“, „ბეშიქთაში“, „ტრაბზონსფორი“ და „ბურსასფორი“. მხოლოდ „ტრაბზონსფორი“ და „ბურსასფორი“ არ არიან ქალაქ სტამბოლიდან. შენიშვნა: ბეშიქთაშმა ოფიციალურად მოითხოვა 1956–57 და 1957–58 წლების თურქეთის ფედერაციის თასის სეზონების ოფიციალურად ჩათვლა თურქეთის ჩემპიონობად. 2002 წლის 25 მარტს, თურქეთის ფეხბურთის ფედერაციამ კლუბს დაუკმაყოფილა მოთხოვნა. სუპერლიგა თურქეთის ფეხბურთის ფედერაციის ოფიციალურ საიტზე (თურქული) (ინგლისური) Turkey - List of Champions ↑ „SÜPER LİG ŞAMPİYONLUKLARI“. tff.org. ციტირების თარიღი: 29 ოქტომბერი 2017.
დემირ-კაპიის თემი

დემირ-კაპიის თემი (მაკედ. Општина Демир Капија) — თემი ჩრდილოეთ მაკედონიაში. მდებარეობს ქვეყნის სამხრეთ-აღმოსავლეთ ნაწილში. მოსახლეობა შეადგენს 4 545 ადამიანს (2002 წლის აღწერის მონაცემები). მოსახლეობის სიმჭიდროვე — 14.61 კაცი/კმ²-ზე. თემის ადმინისტრაციული ცენტრი — ქალაქი დემირ-კაპია. თემის ტერიტორიის ფართობი შეადგენს 311.06 კმ²-ს. ესაზღვრება მაკედონიის შემდეგ თემებს: ჩრდილო-დასავლეთით — ნეგოტინოს თემს; ჩრდილო-აღმოსავლეთით — კონჩეს თემს; აღმოსავლეთით — ვალანდოვოს თემს; სამხრეთ-აღმოსავლეთით — გევგელიის თემი; სამხრეთ-დასავლეთით — კავადარცის თემს. ქალაქ დემირ-კაპიის გარდა თემის შემადგენლობაში შედის 14 დასახლება: ბაროვო, ბესვიცა, ბისტრენცი, დრაჩევიცა, დრენი, იბერლი, კლისურა, კოშარკა, კოპრიშნიცა, კორეშნიცა, პრჟდევო, სტრმაშევო, ჩელევეცი და ჩიფლიკი. თემის მოსახლეობის ეთნიკური სტრუქტურა: მაკედონელები — 3997 ადამ.; თურქები — 344 ადამ.; სერბები — 132 ადამ.; ალბანელები — 23 ადამ.; ბოშები — 16 ადამ.; ბოსნიელები — 1 ადამ.; სხვა — 32 ადამ. თემის ტერიტორიაზე მიედინება მდინარე ვარდარი. ასევე აქ შემორჩენილია შუა საუკუნეების ციხესიმაგრის ნანგრევები. ჩრდილოეთ მაკედონიის ადმინისტრაციული დაყოფა დემირ-კაპიის თემის ოფიციალური საიტი[მკვდარი ბმული] (მაკედონური) ↑ 2002 წლის აღწერის მონაცემები (მაკედონური)
კავადარცის თემი

კავადარცის თემი (მაკედ. Општина Кавадарци) — თემი ჩრდილოეთ მაკედონიაში. მდებარეობს ქვეყნის სამხრეთ ნაწილში. მოსახლეობა შეადგენს 38 741 ადამიანს (2002 წლის აღწერის მონაცემები). მოსახლეობის სიმჭიდროვე — 39.04 კაცი/კმ²-ზე. თემის ადმინისტრაციული ცენტრი — ქალაქი კავადარცი. თემის ტერიტორიის ფართობი შეადგენს 992.44 კმ²-ს. ესაზღვრება მაკედონიის შემდეგ თემებს: ჩრდილო-დასავლეთით — ჩაშკის თემს; ჩრდილო-აღმოსავლეთით — ნეგოტინოს თემს; ჩრდილოეთით — როსომანის თემს; აღმოსავლეთით — დემირ-კაპიის თემს; სამხრეთ-აღმოსავლეთით — გევგელიის თემს; დასავლეთით — პრილეპის თემს. სამხრეთით ესაზღვრება კილკისის ნომს ცენტრალური მაკედონიის რეგიონში. ქალაქ კავადარცის გარდა თემის შემადგენლობაში შედის 39 დასახლება: ბეგნიშტე, ბოიანჩიშტე, ბოხულა, ბრუშანი, ბურანჩე, ვატაშა, ვოზარცი, გალიშტე, გარნიკოვო, გლიშიკი, გორნა-ბოშავა, გრბოვეცი, დაბნიშტე, დობროტინო, დოლნა-ვოშავა, დრაგოჟელი, დრადნია, დრენოვო, კესენდრე, კლინოვო, კონოპიშტე, კოშანი, კრნევო, კუმანიჩევო, მაიდენი, მარენა, მრეჟიჩკო, პრავედნიკი, რჟანოვო, რადნია, რაეცი, რესავა, როჟდენი, სოპოტი, სტრაგოვო, ფარიში, ჩემერსკო, შეშკოვო და შივეცი. თემის მოსახლეობის ეთნიკური სტრუქტურა: მაკედონელები — 37 499 ადამ.; ბოშები — 679 ადამ.; სერბები — 218 ადამ.; თურქები — 167 ადამ.; არუმინელები — 27 ადამ.; ბოსნიელები — 4 ადამ.; ალბანელები — 2 ადამ.; სხვა — 145 ადამ.; თემის ტერიტორიაზე არის საბადო ალშარი, რომელიც ცნობილია იშვიათი მინერალით — ლორანდიტით. ჩრდილოეთ მაკედონიის ადმინისტრაციული დაყოფა კავადარცის თემის ოფიციალური საიტი დაარქივებული 2014-05-28 საიტზე Wayback Machine. (მაკედონური) ↑ 2002 წლის აღწერის მონაცემები (მაკედონური)
ფაროსი

ფაროსი (არაბ. منارة‎‎, ბერძ. Φάρος) — ხმელთაშუა ზღვის მცირე კუნძული ეგვიპტის სანაპიროსთან, ნილოსის შესართავთან, იქ, სადაც მდებარეობს უძველესი ქალაქი ალექსანდრია. ამ კუნძულზე მდებარეობს ალექსანდრიის შუქურა, რომელიც წარმოადგენს ძველი მსოფლიოს ერთ–ერთ ცნობილ საოცრებას. ალექსანდრიის შუქურა აგებულია ძვ. წ. III ს. იმისათვის, რომ გემებს თავისუფლად შესძლებოდათ ალექსანდრიისაკენ მიმავალ პორტამდე უსაფრთხოდ მისვლა. ამ გზაზე მდებარეობდა რიფი, რომელიც ხშირად ხდებოდა გემების დაზიანების მიზეზი. ეს იყო პირველი შუქურა და იარსება თითქმის ათასი წელი. 796 წ. მიწისძვრის შედეგად ძლიერ დაზიანდა. არაბები ცდილობდნენ აღედგინათ იგი. XIV საუკუნისათვის მისი სიმაღლე შეადგენდა დაახლოებით 30 მ. XIV საუკუნეში ძლიერი მიწისძვრის შედეგად ის მთლიანად განადგურდა. შუქურის ფრაგმენტები გამოყენებული იქნა ციხის მშენებლობისას. ის წარმოადგენდა მსოფლიოს შვიდი საოცრებიდან ერთ–ერთს. ალექსანდრიის შუქურა ალექსანდრია ეგვიპტე ფაროსის შუქურა ალექსანდრიის შუქურა დაარქივებული 2011-11-10 საიტზე Wayback Machine.
ბორის ტრაიკოვსკი

ბორის ტრაიკოვსკი (მაკედ. Борис Трајковски; 25 ივნისი 1956, სტრუმიცა, მაკედონია — 26 თებერვალი 2004, მოსტარი, ბოსნია და ჰერცეგოვინა) — მაკედონიის პრეზიდენტი 1999–2004 წლებში. დაიბადა სოფელ მურტინოში, სტრუმიცასთან ახლოს, მეთოდისტების ოჯახში. 1980 წელს დაამთავრა სკოპიეს უნივერსიტეტის იურიდიული ფაკულტეტი. შემდეგ მუშაობდა აშშ-ში, სადაც დაოჯახდა და გახდა მეთოდისტი მღვდელი. 1997 წლამდე მუშაობდა სკოპიეს მერიაში. 1998–1999 წლებში საგარეო საქმეთა მინისტრის მოადგილეა. გადამწყვეტი როლი ითამაშა მოლაპარაკებებში, რომელიც ეხებოდა კოსოვოდან ალბანელი ლტოლვილების მაკედონიის ტერიტორიაზე განსახლებას. 1999 წლის 5 დეკემბერს საპრეზიდენტო არჩევნების მეორე ტურში პრეზიდენტად აირჩიეს. 2004 წლის 26 თებერვალს პრეზიდენტის თვითმფრინავმა, რომლითაც ბორის ტრაიკოვსკი საერთაშორისო კონფერენციაზე მიფრინავდა, ბოსნია და ჰერცეგოვინის ქალაქ მოსტარის მახლობლად ჰრგუდის მთის კალთებზე, ავიაკატასტროფა განიცადა. მასთან ერთად თვითმფრინავში იმყოფებოდა ადმინისტრაციის რამდენიმე თანამშრომელი. ვიკისაწყობში არის გვერდი თემაზე: ბორის ტრაიკოვსკი Official website of the President of Macedonia დაარქივებული 2016-05-22 საიტზე Portuguese Web ArchiveCategory:Webarchive template other archives The Boris Trajkovski International Foundation The Evangelical Methodist Church of Macedonia დაარქივებული 2014-04-28 საიტზე Wayback Machine. Ley Hill Methodist Church website – see their History page დაარქივებული 2007-07-12 საიტზე Wayback Machine. ↑ Boris Trajkovski - Telegraph. დაარქივებულია ორიგინალიდან — 2013-01-10. ციტირების თარიღი: 2013-01-02. ↑ Macedonian President Trajkovski, a United Methodist, dies in plane crash in Bosnia. დაარქივებულია ორიგინალიდან — 2013-01-10. ციტირების თარიღი: 2013-01-02.
ჩრდილოეთ მაკედონიის შეიარაღებული ძალები

ჩრდილოეთ მაკედონიის შეიარაღებული ძალები (მაკედ: Армија на Република Македонија) — ჩრდილოეთ მაკედონიის აღმასრულებელი ხელისუფლების სამხედრო სტრუქტურა, რომლებიც ექვემდებარება ქვეყნის პრეზიდენტს და იმართება თავდაცვის სამინისტროს მიერ. შეიარაღებული ძალების მისიაა შეინარჩუნოს მაკედონიის სუვერენიტეტი, დაიცვას მისი სახმელეთო ტერიტორიები, საჰაერო სივრცე და მათი განუყოფელი მთლიანობა. ასევე მისი მოვალეობაა ქვეყანაში კონსტიტუციური წესრიგის დამყარება და საზოგადოებრივი უსაფრთხოების უზრუნველყოფა. მის შემადგენლობაშია არმია (Армија, Armija), სამხედრო-საჰაერო ძალები (Воено Воздухопловство, Voeno vozduhoplovstvo), სპეციალური დანიშნულების რაზმი „მგლები” (Волци, Volci)). 2006 წლიდან გაუქმდა სამხედრო სამსახურში სავალდებულო გაწვევა და შეიარაღებული ძალები მთლიანად საკონტრაქტო სამსახურზე გადავიდა. მთავარი სტატია: ჩრდილოეთ მაკედონიის რესპუბლიკის სამხედრო ისტორია. ჩრდილოეთ მაკედონიის რესპუბლიკის სამხედრო ისტორია იწყება მეორე მსოფლიო ომიდან, როდესაც ეთნიკური ჯგუფები მაკედონიის დამოუკიდებლობისთვის იბრძოდნენ, უახლესი კონტინენტური მასშტაბის დაპირისპირება კი, ალბანელებთან თანამედროვე ეთნიკურ კონფლიქტია. დამოუკიდებლობის მოპოვების შემდეგ, 1991 წელს მაკედონიის შეიარაღებული ძალები ჩამოყალიბდა. თავდაპირველად შეიარაღებულ ძალებს მეორე მსოფლიო ომის დროინდელი ოთხი დაზიანებული ტანკი T-34 და გარკვეული რაოდენობის იარაღი გააჩნდა. მაკედონიამ თანამედროვე შეიარაღება ბულგარეთის, უკრაინისა და ამერიკის შეერთებული შტატებისგან შეიძინა და საჩუქრად მიიღო. ჩრდილოეთ მაკედონიის არმია იბრძოდა 1999 წელს ნატოს ძალების შემადგენლობაში , 2001 წელს შიდა კონფლიქტსა და, ასევე, ერთეულ ბრძოლებში ერაყსა და ავღანეთში ამერიკის მხარეს. 2006 წლიდან გაუქმდა სამხედრო სამსახურში სავალდებულო გაწვევა და შეიარაღებული ძალები მთლიანად პროფესიონალურ არმიად იქცა. ჩრდილოეთ მაკედონიის შეიარაღებულ ძალებში „ნატოს“ სტანდარტების დასაკმაყოფილებლად მნიშვნელობანი რეფორმები გატარდა. ჩრდილოეთ მაკედონიის სამხედრო ძალებს ქვეყნის პრეზიდენტი გეორგე ივანოვი, თავდაცვის მინისტრი ზორან იოლევსკი მეთაურობს. შეიარაღებული ძალების უშუალოდ გენერალური შტაბის მეთაური გორანცო კოტესკი მართავს. ნაღმტყორცნები- სულ 700, ex-JNA, ტიპი- 60მმ M57; 81/82მმ M37; 81/82მმ M69; 120მმ M43. ↑ 1.0 1.1 1.2 1.3 1.4 1.5 1.6 1.7 CIA - The World Factbook -- Macedonia. Central Intelligence Agency. დაარქივებულია ორიგინალიდან — 2009-11-22. ციტირების თარიღი: 2009-11-21. ↑ NationMaster - Macedonian Military statistics. NationMaster. ციტირების თარიღი: 2009-11-21.[მკვდარი ბმული]
ნეგოტინოს თემი

ნეგოტინოს თემი (მაკედ. Општина Неготино) — თემი ჩრდილოეთ მაკედონიაში. მდებარეობს ქვეყნის აღმოსავლეთ ნაწილში. მოსახლეობა შეადგენს 19 212 ადამიანს (2002 წლის აღწერის მონაცემები). მოსახლეობის სიმჭიდროვე — 45.05 კაცი/კმ²-ზე. თემის ადმინისტრაციული ცენტრი — ქალაქი ნეგოტინო. თემის ტერიტორიის ფართობი შეადგენს 132.9 კმ²-ს. ჩრდილოეთ მაკედონიის ადმინისტრაციული დაყოფა ნეგოტინოს თემის ოფიციალური საიტი დაარქივებული 2009-11-10 საიტზე Wayback Machine. (მაკედონური)
როსომანის თემი

როსომანის თემი (მაკედ. Општина Росоман) — თემი ჩრდილოეთ მაკედონიაში. მდებარეობს ქვეყნის ცენტრალურ ნაწილში. მოსახლეობა შეადგენს 4 141 ადამიანს (2002 წლის აღწერის მონაცემები). მოსახლეობის სიმჭიდროვე — 31.16 კაცი/კმ²-ზე. თემის ადმინისტრაციული ცენტრი — ქალაქი როსომანი. თემის ტერიტორიის ფართობი შეადგენს 132.9 კმ²-ს. თემის მოსახლეობის ეთნიკური სტრუქტურა: მაკედონელები — 3,694 ადამ. (89.2%) სერბები — 409 ადამ. (9.9%) სხვა — 38 ადამ. (0.9%) ჩრდილოეთ მაკედონიის ადმინისტრაციული დაყოფა როსომანის თემის ოფიციალური საიტი (მაკედონური) ↑ 2002 წლის აღწერის მონაცემები (მაკედონური)
ჩაშკის თემი

ჩაშკის თემი (მაკედ. Општина Чашка) — თემი ჩრდილოეთ მაკედონიაში. მდებარეობს ქვეყნის ცენტრალურ ნაწილში. მოსახლეობა შეადგენს 7 673 ადამიანს (2002 წლის აღწერის მონაცემები). მოსახლეობის სიმჭიდროვე — 9.4 კაცი/კმ²-ზე. თემის ადმინისტრაციული ცენტრი — ქალაქი ჩაშკა. თემის ტერიტორიის ფართობი შეადგენს 819.45 კმ²-ს. თემის მოსახლეობის ეთნიკური სტრუქტურა: მაკედონელები — 4,395 (57.3%) ალბანელები — 2,703 (35.2%) თურქები — 391 (5.1%) სხვა — 1.8% ჩრდილოეთ მაკედონიის ადმინისტრაციული დაყოფა ჩაშკის თემის ოფიციალური საიტი (მაკედონური) ↑ 2002 წლის აღწერის მონაცემები (მაკედონური)
პაროსი

პაროსი (ბერძ. Πάρος) — კიკლადების ერთ–ერთი კუნძული საბერძნეთის შემადგენლობაში. ფართობი 196 კმ², სიმაღლე 724 მ-მდე. ნაქსოსისგან გამოყოფილია 6-კილომეტრიანი სრუტით. ძირითადი მთიანი მასივი წარმოადგენს პაროსის მარმარილოს, რომლითაც შემკულია ელადის დიდებული სასახლეები და გამოქანდაკებულია ცნობილი ნამუშევრები. ძვ. წ. VII ს. მარმარილოს ვაჭრობით გამდიდრებულმა პაროსელებმა მოახდინეს მარმარილოს ზღვის ნაპირების კოლონიზაცია. სამასი წლის შემდეგ დასახლდნენ თანამედროვე ხორვატიის ნაპირებთან, ერთ-ერთ კუნძულზე. ბერძენ-სპარსელთა ომების დროს ისინი შეუერთდნენ სპარსელებს, რის გამოც მილტიადე უკიდურესად წარუმატებლად ცდილობდა დაესაჯა ისინი. ელინიზმის ეპოქაში პაროსს ფლობდნენ ეგვიპტელი პტოლემეები. მეოთხე ჯვაროსნული ლაშქრობის შემდეგ კუნძული მოწყდა ბიზანტიას და გადავიდა ვენეციელთა ხელში. 1389 წ. დაარსდა ცალკე სამთავრო. 1537—1830 წლებში კუნძული შედიოდა ოსმალეთის იმპერიაში. 1627 წ. კუნძულზე აღმოჩნდა პაროსის ქრონიკა. მსხვილ დასახლებულ პუნქტებს წარმოადგენს ქალაქი პაროსი (პარიკია) — 4522 ადამიანით ქალაქი აუზა (ნაუსა) — 2316 ადამიანით სოფელი მარმარა — 543 ადამიანით სოფელი ლევკესი — 519 ადამიანით სოფელი მარპისა — 519 ადამიანით სოფელი ალუკა — 504 ადამოანით სოფელი პროდრომოსი — 311 ადამიანით სოფელი აჰკაირია — 271 ადამიანით ქალაქი პაკირია მდებარეობს ყურის სანაპიროზე კუნძულის ჩრდილო–დასავლეთ ნაწილში, ძველი ქალაქის – პაროსის ადგილას. ქალაქის სიახლოვეს მდებარე პორტი წარმოადგენს მნიშვნელოვან სატრანსპორტო ცენტრს, საიდანაც გადის რეისები თვით ქალაქ ათენამდე, აგრეთვე, ჰერაკლიონამდე (კრეტა) და კუნძულებამდე ნაქსოსი, იოსი, სანტორინი და მიკონოსი. სოფელ მარპისაში მდებარეობს ნიკოს პარანტინოსის მუზეუმი, სადაც წარმოდგენილია ამ მოქანდაკის ნამუშევრები. კიკლადის კუნძულები კ. პაროსი კ. პაროსი ჰაერიდან კ. პაროსი (კოლჟი) ეკლესია კ. პაროსზე ანტიკური კარიერი კუნძულზე კ. პაროსის ხედი მცირე სატრანსპორტო კატარღები კ. პაროსზე პარიკია (პაროსი) თევზსაჭერი გემები ნაუსადან ლევკესის ტრადიციული ქუჩა სოფელ ლევკესის პანორამა მუნიციპალიტეტის გვერდი[მკვდარი ბმული] პაროსზე[მკვდარი ბმული] პაროსის ეკლესია კუნძულები[მკვდარი ბმული] კუნძულები[მკვდარი ბმული] პაროსის ვებ-გვერდი პაროსზე[მკვდარი ბმული] პაროსის ვებ-გვერდი დაარქივებული 2013-10-04 საიტზე Wayback Machine. 2012წ. 31 ივლისი. სტატისტიკა პაროსზე დაარქივებული 2015-09-09 საიტზე Wayback Machine.
ჯორცხენა

ჯორცხენა — ჰიბრიდი, რომელიც მიღებულია ჭაკი ვირისა და სანაშენე აჯილღის შეჯვარებით. გარეგნულად ცხენს ჰგავს, ვიდრე ვირს. ჩვეულებრივ ჯორზე პატარაა და ნაკლებად ძლიერი. ჩინეთში შანდუნის ჭაკი ვირისა და აჯილღის შეჯვარების შედეგად იღებენ მსხვილ ჯორცხენებს. ამრავლებენ ხმელთაშუაზღვისპირეთისა და აზიის ქვეყნებში. მამალი ჯორცხენა ყოველთვის უნაყოფოა, დედალი — უმეტეს შემთხვევაში. სამეურნეო მნიშვნელობა თითქმის არ აქვს. კობალავა დ., ქართული საბჭოთა ენციკლოპედია, ტ. 11, თბ., 1987. — გვ. 572.
მგლები (ჩრდილოეთი მაკედონია)

მგლები (მაკედ. Волци, რომანიზებულად Volci) — ჩრდილოეთ მაკედონიის შეიარაღებული ძალების შემადგენლობაში შემავალი სპეციალური დანიშნულების რაზმი. „მგლები“ იყო ძირითადი სამხედრო ძალა 2001 წელს მაკედონიის კონფლიქტში. „მგლები“ ებრძოდნენ ამბოხებულ ალბანურ სეპარატისტულ ჯგუფების წინააღმდეგ. „მგლები“, ასევე, ეხმარებოდა კოალიციური ძალებს ერაყის გათავისუფლების ოპერაციაში, რომელიც დაიწყო 2003 წელს და დასრულდა 2008 წელს.
ჯიმ სტარჯესი

ჯიმ სტარჯესი (ინგლ. Jim Sturgess; დ. 16 მაისი, 1978, ლონდონი) — ინგლისელი მსახიობი და მუსიკოსი. მისი პირველი მნიშვნელოვანი როლი იყო ჯუდის როლი მუსიკალურ ფილმში „Across the Universe“. შეგიძლიათ იხილოთ მედიაფაილები თემაზე „ჯიმ სტარჯესი“ ვიკისაწყობში. ჯიმ სტარჯესი კინოფილმების ინტერნეტ-მონაცემთა ბაზაში Official Demo Reel by Lamedia Works
მაკედონიის სამხედრო წოდებები

ჩრდილოეთ მაკედონიის არმიის წოდებები იყოფა თანამდებობისა და ფუნქციის მიხედვით ოთხ ძირითად ჯგუფად იყოფა: გენერალი, ოფიცრები, უნტერ-ოფიცრები და ჯარისკაცები. წოდებები მაკედონიის არმიაში, მაკედონიის თავდაცვის სამინისტრო დაარქივებული 2011-03-01 საიტზე Wayback Machine.
გალათასარაი (საფეხბურთო კლუბი)

საფეხბურთო კლუბი „გალათასარაი“ (თურ. Galatasaray Spor Kulübü) — თურქული საფეხბურთო კლუბი ქალაქ სტამბოლიდან, თამაშობს თურქეთის ჩემპიონატში. დაარსებულია 1905 წელს. გალათასარაი საშინაო შეხვედრებს მართავს „თურქ ტელეკომ არენაზე“, რომელიც 55 662 მაყურებელს იტევს. „გალათასარაი“ ქვეყნის ერთ-ერთი წარმატებული კლუბია, კლუბი არის თურქეთის ჩემპიონი 22-ჯერ, 18-ჯერ არის თურქეთის თასის მფლობელი, 16-ჯერ თურქეთის სუპერთასის მფლობელი, კლუბი ასევე მფლობელია, უეფას თასის და უეფას სუპერთასის. გალათასარაი ორი გუნდიდან ერთ-ერთია, რომელმაც უეფას თასი მოიგო და ტურნირის განმავლობაში არ დამარცხებულა და პირველი გუნდია, რომელმაც მოიგო ტურნირი მას შემდეგ, რაც მესამე ადგილი დაიკავა ჩემპიონთა ლიგის ჯგუფურ ეტაპზე. უეფას თასის ფინალში 1999-2000 წლის სეზონში „გალათასარაიმ“ 11 მეტრიანების სერიაში 4:1 დაამარცხა ლონდონის „არსენალი“ და გახდა პირველი თურქული კლუბი, რომელიც დაეუფლა ევროთასს. „გალათასარაის“ ასევე ეკუთვნის მსოფლიო რეკორდი სახლში გამარჯვებების ყველაზე დიდ სერიაში. 2001 წლის 13 მაისიდან 2002 წლის 8 დეკემბრამდე მოიგო ზედიზედ 24 შეხვედრა საკუთარ მოედანზე. 2001 წლის იანვარში „გალათასარაი“ მსოფლიო საუკეთესო კლუბების სათავეში იდგა. უეფას სუპერთასი გამარჯვებული (1): 2000 უეფას ევროპა ლიგა გამარჯვებული (1): 1999–2000 უეფას ჩემპიონთა ლიგა ნახევარ-ფინალი (1): 1988–1989 მეოთხედ-ფინალი (5): 1962–1963, 1969–1970, 1993–1994, 2000–2001, 2012–2013 თასების მფლობელთა თასი მეოთხედ-ფინალი (1): 1991–1992 ემირატების თასი გამარჯვებული (1): 2013 ანტალიის თასი გამარჯვებული (1): 2014 სუპერლიგა გამარჯვებული (19): (რეკორდი) 1961–62, 1962–63, 1968–69, 1970–71, 1971–72, 1972–73, 1986–87, 1987–88, 1992–93, 1993–94, 1996–97, 1997–98, 1998–99, 1999–2000, 2001–02, 2005–06, 2007–08, 2011–12, 2012–13 მეორე ადგილი (9): 1959, 1960–61, 1965–66, 1974–75, 1978–79, 1985–86, 1990–91, 2000–01, 2002–03 თურქეთის თასი გამარჯვებული (14): (რეკორდი) 1963, 1964, 1965, 1966, 1973, 1976, 1982, 1985, 1991, 1993, 1996, 1999, 2000, 2005 ფინალისტი (5): 1969, 1980, 1994, 1995, 1998 სუპერთასი გამარჯვებული (14): (რეკორდი) 1966, 1969, 1972, 1982, 1987, 1988, 1991, 1993, 1996, 1997, 2008, 2012, 2013, 2015 ფინალისტი (8): 1971, 1973, 1976, 1985, 1994, 1998, 2006, 2014 ოფიციალური საიტი https://www.facebook.com/Galatasaray http://www.ultraslan.com/ გალათასარაი Twitter-ზე
არპად ბანკუტი

არპად ბანკუტი (უნგრულად: Árpad Bánkuti; დ. 13 მაისი, 1941) — ყოფილი უნგრელი ჰოკეისტი. თამაშობდა უნგრეთის ყინულის ჰოკეისტთა ეროვნულ ნაკრებში 1964 წლის ზამთრის ოლიმპიური თამაშებზე ინსბრუკში. ↑ Árpad Bánkuti's profile at Sports Reference.com. დაარქივებულია ორიგინალიდან — 2020-04-18. ციტირების თარიღი: 2014-01-12.
შონ ბინი

შონ ბინი (ინგლ. Sean Bean; დ. შონ მარკ ბინი; 17 აპრილი, 1959) — ინგლისელი კინოს, ტელევიზიისა და თეატრის მსახიობი. 1983 წელს დაამთავრა დრამატული ხელოვნების სამეფო აკადემია, 1986-1988 წლებში კი მუშაობდა შექსპირის სამეფო კომპანიაში. 1986 წელსვე შედგა მისი დებიუტი კინოში. ბინის ყველაზე ცნობილ როლებს შორისაა რიჩარდ შარპი ITV-ის სერიალში შარპი, ბორომირი პიტერ ჯექსონის ბეჭდების მბრძანებლის ტრილოგიაში და ედარდ სტარკი HBO-ს ტელესერიალში სათახტოთა თამაში. 2013 წელს მან მიიღო ემი და BAFTA BBC One-ის სერიალში ბრალდებულები განსახიერებული როლისთვის. ↑ Jack de Aguilar. Sean Bean Triumphs at International Emmys For Transvestite Teacher in 'Accused'. Contact Music. ციტირების თარიღი: 11 December 2013. შონ ბინი კინოფილმების ინტერნეტ-მონაცემთა ბაზაში ვიკისაწყობში არის გვერდი თემაზე: შონ ბინი
კიკლადები

კიკლადი ან ციკლადის კუნძულები (ბერძ. Κυκλάδες- „წრიული“, „წრეზე მდებარე“) — არქიპელაგი ეგეოსის ზღვის სამხრეთ ნაწილში, საბერძნეთის ტერიტორიის შემადგენლობაში. 200–ზე მეტი კუნძული, რომელიც ქმნის ჩრდილო–დასავლეთიდან სამხრეთ–აღმოსავლეთით წაგრძელებული გირლანდის ფორმას. საერთო ფართობი 2,6 ათასი კმ²­. ბერძნული სიტყვა Κυκλάδες სიტყვასიტყვით ნიშნავს „წრიულს“, „წრეზე მდებარეს“. ასე უწოდებენ არქიპელაგის კუნძულებს იმიტომ, რომ ისინი გარს ეკვრიან კ. დელოსს, რომელიც ძველ ბერძენთა კულტურულ და პოლიტიკურ ყოფა–ცხოვრებაში უზარმაზარ როლს ასრულებდა. შედარებით დიდი კუნძულებია ნაქსოსი (428 კმ²­), ანდროსი (380 კმ²), ტინოსი, პაროსი, მილოსი, კეა, ამორგოსი, იოსი, კიფსოსი, მიკონოსი, სიროსი, ტირა, სერიფოსი, სიფნოსი, სიკინოსი, ანაფი, კიმოლოსი, ანდიპაროსი, ფოლეოგანდროსი. კუნძულები მატერიკული წარმოშობისაა. ისინი ამოზრდილია წყალის ზედაპირზე წყალქვეშა ფუნდამენტიდან, რომელიც ერთმანეთთან აერთებს ბალკანეთის და მცირე აზიის ნახევარკუნძულებს. შედგება ძირითადად კირქვითა და კრისტალური ქანებით. სიმაღლე 1008 მ.–მდეა (კ. ნაკსოსზე), კუნძულები მილოსი და ტირა არის ვულკანური წარმოშობის. ხშირია მიწისძვრები. ჰავა წარმოადგენს ხმელთაშუა ზღვისპირულს ცხელი მშრალი ზაფხულითა და თბილი, ტენიანი ზამთრით (დაახლოებით 500 მმ. ნალექების რაოდენობით წელიწადში). კლდეებზე გავრცელებულია ბუჩქოვანი მცენარეები, ხეობებში გაშენებულია ვენახები, ციტრუსების პლანტაციები, ზეთისხილის ბაღები, ხორბლისა და სიმინდის ყანები. მოსახლეობა მისდევს მესაქონლეობასა და თევზჭერას. კუნძულები წარმოადგენს რკინის მადნის, ბოქსიტების და სხვა ლითონების მდიდარ საცავს. ძვ. წ. მე–2 ათასწლეულში კუნძულებზე გავრცელებული იყო მინოსური კულტურის მონათესავე კიკლადური კულტურა. ანტიკური ხანის თეატრი კ. დელოსზე ჰერმოპულოსი კ. სიროსზე კ. სანტორინი კ. მუკონოსი კ. ამორგოსი კ. ფოლეოგანდროსი კ. მილოსი კ. მუკონოსის ხედი კიკლადის კუნძულები დაარქივებული 2008-04-20 საიტზე Wayback Machine. კიკლადი. საბერძნეთის ტურიზმის ეროვნული ორგანიზაცია დაარქივებული 2008-04-20 საიტზე Wayback Machine. პრეისტორიული არქეოლოგია დაარქივებული 2012-07-18 საიტზე Archive.isCategory:Webarchive template archiveis links კიკლადები. ტურიზმი
ოქროს გლობუსის 71-ე დაჯილდოება

ოქროს გლობუსის 71-ე დაჯილდოება გაიმართა Beverly Hilton Hotel-ში, კალიფორნია შტატის ქალაქ ბევერლი ჰილსში, 2014 წლის 12 იანვარს და გადაიცა პირდაპირ ეთერში ტელეკომპანია NBC-ის მიერ. ოფიციალური საიტი დაარქივებული 2015-08-01 საიტზე Wayback Machine.
მაღალი ტატრები

მაღალი ტატრები (სლოვაკ. Vysoké Tatry; პოლ. Tatry Wysokie) — ქედი სლოვაკეთსა და პოლონეთში. ტატრებისა და მთელი კარპატების რკალის უმაღლესი ნაწილი. მაქსიმალური სიმაღლე 2655 მ (გერლახოვსკი-შტიტი). სიგრძე 65 კმ. დამახასიათებელია ალპური ტიპის რელიეფი და ძველი გამყინვარების ნიშნები. არის ხეობები, ტბები, ჩანჩქერები. ეროვნული პარკი. მაღალი ტატრები
დაბალი ტატრები

დაბალი ტატრები (სლოვაკ. Nízke Tatry) — ქედი სლოვაკეთში. მაქსიმალური სიმაღლე 2043 მ (მთა დიუმბიერი). აგებულია გრანიტებით, კრისტალური ფიქლებითა და გნაისებით, რომლებიც ძირითადად გავრცელებულია მთავარ ქედსა და სამხრეთ ფერდობებზე. დამახასიათებელია კარსტული მღვიმეები. არის ძველი გამყინვარების ნიშნები. განვითარებულია ტურიზმი. დაბალი ტატრები — ოფიციალური საიტი
ინდო-სკვითების სამეფო

ინდო-სკვითების სამეფო — ელინიზმის პერიოდში საკების (სკვითების) მესაქონლე ტომების აღმოსავლეთ განშტოების მიერ ბაქტრიის, სოგდიანის, არაქოზიის, განდჰარას, ქაშმირის, პენჯაბის, რაჯასტანის და გუჯარათის ტერიტორიებზე შექმნილი, საზღვრების თვალსაზრისით, ამორფული სახელმწიფო. ძვ.წ. II სამხრეთისკენ მოძრაობისას საკები დასახლდნენ თანამედროვე ავღანეთის ტერიტორიაზე ე.წ. საკასტანში. დაახლოებით ძვ.წ. 80 წ. ინდო–სკვითების მეფე მაი დაიძრა აღმოსავლეთისაკენ და დაეუფლა განდჰარას და ტაქსილას ზუსტად 20 წლის შემდეგ ინდო–სკვითებმა აიღეს მაშინდელი ინდოეთის უმსხვილესი ქალაქი – მატჰურუ. აღმოსავლეთით მათი თარეში აღწევდა პატალიპუტრამდე. დაახლოებით ძვ.წ. 10 წ. ინდო–სკვითების ზეწოლით დაეცა ინდო–ბერძნული სამეფო. ოთხი ასეული წლის მანძილზე ემეზობლებოდნენ ინდო–სკვითები ინდო–ბერძნულ და ინდო–პართიულ სახელმწიფოებრივ წარმონაქმნებს. მათ დაგვიტოვეს საკუთარი საიუველირო ხელოვნება სკვითებისათვის დამახასიათებელი ცხოველთა სტილით. I ს. ისინი იძულებული იყვნენ გადაადგილებულიყვნენ ჩრდილოეთიდან სამხრეთისაკენ დაძრული ქუშანების — იუეჩჟეის ტომების განშტოების ზეწოლით. ადრე ინდო–სკვითების მიერ დაპყრობილ მიწებზე მათ შექმნეს უძლიერესი ქუშანების სამეფო. ინდოეთში სკვითების არსებობის უკანასკნელ ეტაპს წარმოადგენს დასავლეთ ქშატრაპების დინასტია, რომელიც მართავდა დასავლეთ დეკანს 110 — 395 წ.წ. მათ დედაქალაქს წარმოადგენდა ინდუსტა წმ. ქალაქი უჯაინი. IV ს დასასრულს ქშატრაპების დინასტიას თავისი დამპყრობლური ლაშქრობებით ბოლო მოუღო გუპტას დინასტიის წარმომადგენელმა ჩანდრაგუპტა II–მ. ინდო–სკვითური დინასტია ინდო–სკვითური მონეტები
ტატრები

ტატრები (სლოვაკ. Tatry; პოლ. Tatry) — მთის მასივები კარპატებში, პოლონეთსა და სლოვაკეთში. მაღალი ტატრების მაქსიმალური სიმაღლეა 2655 მ (გერლახოვსკი-შტიტი), ხოლო დაბალი ტატრებისა — 2043 მ (მთა დიუმბიერი). აღსანიშნავია მწვერვალები: ლომნიცკი-შტიტი (2634 მ), ლადოვი-შტიტი (2627 მ) და რისი (2503 მ). ტატრები უმთავრესად აგებულია გრანიტებით, გრანოდიორიტებითა და კირქვებით. რელიეფი ალპურია. არის ძველი გამყინვარების ნიშნები, კარსტული ფორმები. კალთები 1500 მ-მდე შემოსილია ნაძვნარით, შერეულია ფიჭვი, სოჭი, წიფელი. 1900 მ-მდე ტანბრეცილი ტყის სარტყელია, 2250 მ-მდე სუბალპური და ალპური მდელოები. ტატრებში არის მთის კლიმატური კურორტები. განვითარებულია ალპინიზმი, ტურიზმი, სამთო-სათხილამური სპორტი. მაღალი ტატრების თხემზე გადის სამთო-საბაგირო გზა. არის ეროვნული პარკები. ტატრებში განვითარებულია ალპების მსგავსი კლიმატი. დამახასიათებელია ამინდის პირობების ხშირი ცვლა, ტემპერატურის მნიშვნელოვანი რყევა, საკმაოდ დიდი ღრუბლიანობა და დიდწილად თოვლის სახით არსებული ატმოსფერული ნალექები. ტატრებს ხშირად განიხილავენ როგორც ქედების ერთიან სისტემას, რომელიც შეიცავს საკუთრივ ტატრებს (მაღალი ტატრები) და დაბალ ტატრებს. პოლონეთის ტურიზმი Lacika, Ján (2006). Tatras, 2nd. Bratislava. ISBN 80-88975-95-6.  Saunders, Colin; Nárožná, Renáta (2006) Walking in the High Tatras, 2nd, Cicerone Press (Milnthorpe). ISBN 9781852844820.  ტატრები — სტატია ენციკლოპედია ბრიტანიკიდან (ინგლისური) ტატრები — სტატია დიდი რუსული ენციკლოპედიიდან (რუსული)